CELEX: 31994S1022
Language: el
Date: 1994-04-29 00:00:00
Title: ΑΠΟΦΑΣΗ αριθ. 1022/94/ΕΚΑΧ ΤΗΣ ΕΠΙΤΡΟΠΗΣ της 29ης Απριλίου 1994 περί παρατάσεως του προσωρινού δασμού αντιντάμπινγκ που έχει επιβληθεί επί των εισαγωγών στην Κοινότητα ακατέργαστων χυτοσιδήρων από αιματίτη, καταγωγής Βραζιλίας, Πολωνίας, Ρωσίας και Ουκρανίας

Avis juridique important

|

31994S1022

ΑΠΟΦΑΣΗ αριθ. 1022/94/ΕΚΑΧ ΤΗΣ ΕΠΙΤΡΟΠΗΣ της 29ης Απριλίου 1994 περί παρατάσεως του προσωρινού δασμού αντιντάμπινγκ που έχει επιβληθεί επί των εισαγωγών στην Κοινότητα ακατέργαστων χυτοσιδήρων από αιματίτη, καταγωγής Βραζιλίας, Πολωνίας, Ρωσίας και Ουκρανίας  

Επίσημη Εφημερίδα αριθ. L 112 της 03/05/1994 σ. 0019 - 0019

ΑΠΟΦΑΣΗ αριθ. 1022/94/ΕΚΑΧ ΤΗΣ ΕΠΙΤΡΟΠΗΣ της 29ης Απριλίου 1994 περί παρατάσεως του προσωρινού δασμού αντιντάμπινγκ που έχει επιβληθεί επί των εισαγωγών στην Κοινότητα ακατέργαστων χυτοσιδήρων από αιματίτη, καταγωγής Βραζιλίας, Πολωνίας, Ρωσίας  και ΟυκρανίαςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα,  την απόφαση αριθ. 2424/88/ΕΚΑΧ της Επιτροπής της 29ης Ιουλίου 1988 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Κοινότητας Άνθρακα και Χάλυβα (1), και ιδίως το άρθρο 11,  Εκτιμώντας:  ότι, με την απόφαση 67/94/ΕΚΑΧ της Επιτροπής (2) έχει επιβληθεί δασμός αντιντάμπινγκ στις εισαγωγές ακατέργαστων χυτοσιδήρων από αιματίτη, καταγωγής Βραζιλίας, Πολωνίας, Ρωσίας και Ουκρανίας- ότι η Επιτροπή έλαβε αίτημα εκ μέρους των ενδιαφερόμενων ουκρανών εξαγωγέων, των οποίων οι εξαγωγές αντιπροσωπεύουν σημαντικό τμήμα των εμπορικών συναλλαγών, με το οποίο ζητείται η παράταση επί δύο μήνες του προσωρινού δασμού που έχει επιβληθεί- ότι η Επιτροπή θεωρεί απαραίτητη την παράταση του δασμού ώστε να είναι σε θέση να προβεί σε οριστική εκτίμηση των περιστατικών,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:   Άρθρο 1  Η ισχύς του προσωρινού δασμού αντιντάμπινγκ ως προς τις εισαγωγές στην Κοινότητα ακατέργαστων χυτοσιδήρων από αιματίτη, καταγωγής Βραζιλίας, Πολωνίας, Ρωσίας και Ουκρανίας, ο οποίος έχει επιβληθεί με την απόφαση αριθ. 67/94/ΕΚΑΧ, παρατείνεται  επί δύο μήνες. Ο εν λόγω δασμός παύει να ισχύει αν, πριν από τη λήξη της εν λόγω περιόδου, η Επιτροπή θεσπίσει οριστικά μέτρα ή περατωθεί η διαδικασία δυνάμει του άρθρου 9 της αποφάσεως αριθ. 2424/88/ΕΚΑΧ.   Άρθρο 2  Ο παρών κανονισμός αρχίζει να ισχύει την επομενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Η παρούσα απόφαση είναι δεσμευτική ως προς όλα τα μέρη της και ισχύει άμεσα σε κάθε κράτος μέλος.  Βρυξέλλες, 29 Απριλίου 1994.  Για την Επιτροπή Karel VAN MIERT Μέλος της Επιτροπής  (1) ΕΕ αριθ. L 209 της 2. 8. 1988, σ. 18- διορθωτικό: ΕΕ αριθ. L 273 της 5. 10. 1988, σ. 19.  (2) ΕΕ αριθ. L 12 της 15. 1. 1994, σ. 5.